שיחה:תיכון דרכא ספיר ירוחם

message: בעקבות דיוני חשיבות על ערכים נוספים בקטגוריה, נראה שמצופה מתיכון של אורט ייחודיות כלשהי כדי להיות בעל חשיבות. ‏Uziel302 • שיחה • אמצו ערך יתום! 12:30, 22 בינואר 2015 (IST)
replies: text: היינו בדיון הזה כבר מספר לא מבוטל של פעמים, בדיוני חשיבות ובהצבעות מחיקה, לאחרונה רק באוקטובר האחרון ויקיפדיה:רשימת מועמדים למחיקה/:תיכון שמעון בן צבי, והקהילה אמרה את דברה: יש חשיבות לערכים על בתי ספר תיכוניים שקיימים עשרות שנים והצמיחו אלפי בוגרים. למה נחוץ דיון החשיבות הנוסף הזה? Lostam - שיחה 14:57, 22 בינואר 2015 (IST)
replies: text: :כמו לאסתם, בנוסף שבית הספר קיבל פרסים, כמפורט בערך.  ‏Ovedc • שיחה • אמצו ערך יתום! 15:48, 22 בינואר 2015 (IST)
replies: text: ::כמו משתמש:Lostam ומשתמש:Ovedc לא ברור למה הקהילה צריכה להידרש לדיון הזה.--דרור א. - שיחה 07:23, 23 בינואר 2015 (IST)
replies: text: :::טוב עשה עוזיאל כשהסיר את תבנית החשיבות שהניח, לאחר שהפניתי לדיוני חשיבות קודמים והצבעות מחיקה קודמות שבהן נדון הנושא העקרוני, כשהצבעת המחיקה האחרונה הייתה באוקטובר האחרון. חבל ש-Dvh החליט להחזיר את התבנית, בלא שנימק במה שונה בית ספר זה מבתי ספר תיכוניים אחרים שהקהילה החליטה להשאיר את הערך עליהם. זו זכותו כמובן, אך אני רואה בכך חוסר כבוד להחלטות קודמות של הקהילה, והיגררות מיותרת לדיון חשיבות נוסף שתוצאותיו ידועות מראש. Lostam - שיחה 07:55, 23 בינואר 2015 (IST)
replies: text: ::::ראשית, לא ראיתי שמישהו הניח תבנית לפניי והסירה. בסופו של דבר מדובר בערך בן יממה. שנית, יש לבחון את הגבולות בכל הנוגע לבתי הספר. לא ייתכן שויקיפדיה תתעד כל תיכון בישראל (או בעולם לצורך העניין). לא נקבעו קריטריונים בנדון. הקריטריונים מתגבשים בדרך קזואסיטית מתוך דיונים והכרעות הקהילה. הקריטריון שאתה מציע הוא קריטריון שהצעת מאז ומעולם אך הקהילה דחתה בהזדמנויות שונות.  הערך הזה לא יימחק במחיקה מהירה מכיוון שאתה מתנגד לכך, אבל אני בהחלט שוקל להעמידו להצבעת מחיקה לאחר שתתבררנה עמדות הויקיפדים בסוגיה. לבסוף, את ההערה בדבר חוסר כבוד אני מציע לך למחוק שכן היא אינה לכבודך. Dvh - שיחה 15:36, 23 בינואר 2015 (IST)
replies: text: :::::באוקטובר 2014 התקיימה הצבעת המחיקה האחרונה לגבי בית ספר תיכון. הנימוקים שניתנו שם לחשיבות הערך היו שבית ספר תיכון שקיים עשרות שנים ושברבות השנים הצמיח אלפי בוגרים, נגע והשפיע על חייהם וסייע לעצב את דמותם, זכאי לערך. תוצאות ההצבעה היו 19-13 בעד השארת הערך. גם הערך שעליו הנחת תבנית חשיבות עוסק בבית ספר תיכון שקיים כ-40 שנים והצמיח אלפי בוגרים. לא הבאת שום נימוק מדוע יש לאבחן את בית הספר התיכון בירוחם לעומת בית הספר התיכון בגבעתיים. תאמר לי אתה בכנות ויאמרו לי חברינו, האם לפתוח הצבעת מחיקה נוספת על אותו נושא, שהקהילה הכריעה בו בצורה ברורה רק לפני 3 חודשים, זה אקט שמכבד את החלטת הקהילה או לא. אגב, אם מה שאתה באמת מחפש זה לקבוע קריטריונים רשמיים בנושא, הדרך לעשות זאת היא לא דרך עוד דיון חשיבות ועוד הצבעת מחיקה. Lostam - שיחה 17:05, 23 בינואר 2015 (IST)
replies: text: ::::::בויקיפדיה מקובל כי בהעדר קריטריונים כל מקרה נדון לגופו. עמדות הקהילה דינמיות והעובדה שבמקרה אחד הוכרע בדרך אחת אין פירושה שבמקרה אחר יוכרע אותו דבר. מה שהיה היה ואינו מהווה תקדים. אתה שולח אותי לקבוע קריטריונים במקום אחר אך בעצמך גוזר קריטריונים מתוך החלטה אחת. את עמדתך הבנתי. אני מבקש את עמדת יתר החברים. Dvh - שיחה 17:57, 23 בינואר 2015 (IST)
replies: text: :::::::לא מדובר כאן על הכרעה רק במקרה אחד - יש לנו  הרבה תקדימים. באוקטובר 2014, עוד לפני ההצבעה האחרונה, בדקתי ומצאתי שאני אישית השתתפתי בתשעה דיוני חשיבות והצבעת מחיקה אחת. היום הספירה שלי עומדת על אחד עשר ערכים שעלו לדיון בארבע שנים, וכולם נשארו. אם זו לא עמדה ברורה, מה כן? -א 158 - שיחה 23:13, 23 בינואר 2015 (IST)
אם יש דבר שניתן להסיק מתוך דיוני החשיבות אליהם הפנית (ותודה על כך) הריהו שלאסתם אכן חוזר שוב ושוב על עמדתו לפיה "בית ספר תיכון ותיק שהוציא הרבה בוגרים זכאי לערך" - אך עמדה זו מעולם (כן מעולם) לא התקבלה על דעת איש, להוציא ויקיפדים בודדים, לא הפכה לאיזו מדיניות ובוודאי אין לה תוקף של קריטריונים. לא זו אף זו: במרבית המקרים נימוקי החשיבות נסמכים על ייחוד של בית הספר ולא על הנימוק הכללי של לאסתם. הואיל ובמקרה שלפנינו אין לבית הספר ייחוד, הפעלת הגיונם של דיוני החשיבות האחרים מובילה למסקנה שיש למחקו. הערה אחרונה: הדיונים הללו מלמדים על חילוקי דעות עמוקים, לא רק ברמת העקרון, אלא גם ברמת היישום. עד שייקבעו קריטריונים, את הערך הנוכחי צריך למחוק. Dvh - שיחה 04:49, 24 בינואר 2015 (IST)

text: כמה ערכים על בתי ספר תיכוניים צריכים לעבור בהצלחה דיוני חשיבות, כדי שתסכים שיש לקהילה עמדה ברורה, אם כי שונה מעמדתך, ולא תיזום עוד דיון אחד? ספרתי אחד עשר דיונים בארבע שנים, ואני מבין שזה מעט מדי. עם הדיון הנוכחי נגיע לשנים עשר - האם זה יספיק? ואם גם זה לא - כמה בדיוק? אם תיתן לנו מספר, נדע מה צופן לנו העתיד - וגם נשקול אם יש טעם לבדוק יותר מארבע שנים אחורה...  --א 158 - שיחה 10:35, 24 בינואר 2015 (IST)
replies: text: :Dvh כתב שהעמדה לפיה כל בית ספר תיכון ותיק שהוציא הרבה בוגרים זכאי לערך היא עמדה פרטית שלי ש"מעולם (כן מעולם) לא התקבלה על דעת איש". האמנם קראנו את אותו דיון ובחנו את אותה הצבעת מחיקה? לירון דורפמן, שפתח את הצבעת המחיקה האחרונה, הגדיר בראשית הדיון את השאלה שעומדת על הפרק: "האם ראוי כי באנציקלופדיה יופיע ערך העוסק בכל בית ספר תיכון בישראל (ומחוצה לה)? לטעמי, זו השאלה העומדת בבסיס ההצבעה הזו, שכן מדובר בבית ספר תיכון, שגם אם למדו בו תלמידים רבים (והרי יש בישראל הרבה בתי ספר כאלה), אין לו ייחוד או מאורע יוצא דופן שנקשר אליו. אין הבדל מהותי בין בית ספר זה לבתי ספר תיכוניים אחרים בישראל". לבית הספר התיכון בגבעתיים, שעמד במרכז הדיון, אין ייחודיות כלשהי על פני בתי ספר תיכוניים אחרים, וגם זה נאמר במפורש בדיון. ובכל זאת, הקהילה בחרה, ברוב ברור, להשאיר את הערך, ושוב - זה קרה רק לפני 3 חודשים. כפי שציין א 158, זה נראה כאי השלמה עם עמדת הקהילה. אגב, דווקא לגבי בית הספר בירוחם ניתן לומר, כפי שכתוב בערך, שזהו בית הספר התיכון הראשון שפעל בירוחם, ועד היום כ-40 שנים לאחר הקמתו, הוא בית הספר התיכון הממלכתי היחיד בירוחם. Lostam - שיחה 19:10, 24 בינואר 2015 (IST)
replies: text: :: דיון מיותר ומעצבן לאור התקדימים. עד מתי? בורה בורה - שיחה 11:03, 26 בינואר 2015 (IST)
thread_title: חשיבות